**Пет кругова подршке дојењу**

Кругови подршке за мајку и дете су основа за мајке при доношењу одлуке да доје, стекну позитивна искуства дојења и наставе дојење. Кругове подршке представљају: Мајка је у центру круга јер присуство или одсуство подршке на њих директно утиче. Мајке такође имају важну улогу у обезбеђивању и пружању подршке другима. У оквиру Глобалне иницијативе за подршку мајке (Global Initiative for Mother Support, GIMS) за дојење из извештаја за 2007. годину закључује се да се „мајке сматрају активним учесницима у пружању подршке, будући да су оне и пружаоци и примаоци информација и подршке”.

**Породица** - мужеви, партнери, очеви, шира породица и пријатељи чине мрежу сталне подршке мајкама које доје. Социјална подршка укључује подршку заједнице. Подршка за време порођаја и после рођења охрабрује мајку. Друштвена подршка повећава поверење мајке у своје способности да доји у недељама и месецима после порођаја. Подршка друштва подразумева повезаност здравственог система, група за подршку дојењу и мајкама, подршку шире друштвене али и локалне заједнице и медија.

**Здравствени систем** - укључују мноштво могућности да се подржи дојење од пренаталне неге, подршке за време и после порођаја, постнаталне неге. Здравствени радници су обучени саветодавним вештинама које су усмерене на подршку мајкама које доје.

**Радно окружење** – запослене жене се суочавају са изазовима и потребна им је подршка да успешно раде и доје. Подршка укључује обезбеђивање одговарајућих услова на радном месту за дојење, а како би мајка и беба имале близак контакт и док мајка ради.

**Законска регулатива** – подршка дојењу кроз законски оквир, заштиту материнства и повезивање различитих сектора на свим нивоима са посебним нагласком за настанак услова у друштву за безрезервну подршку и заштиту мајки и деце.

**Непредвиђене и кризне ситуације** – подршка мајкама у неочекиваним и/или ванредним ситуацијама као што су природне непогоде, избеглиштво због ратних сукоба или елементарних непогода, акутне болести мајке и/или детета.